Tre Chelsea-ansatte ødela Champions League-pokalen
Det skriver den engelske avisen Daily Mail tirsdag. De tre skal ha påført pokalen skader da de skulle ta bilder av seg selv med den. Et av håndtakene skal ha løsnet, uvisst på hvilken måte. Ifølge klubben skal pokalen allerede ha blitt reparert. En talsmann for klubben bekrefter at pokalen skal ha blitt påført skader. Men han ønsker ikke å kommentere hvem det gjelder, eller hva slags straff de har fått for episoden. Chelsea vant Champions League for første gang, etter at tyske Bayern München ble beseiret etter straffesparkkonkurranse i finalen.
Tre ansatte i Chelsea er suspendert fra klubben etter å ha ødelagt det nylig vunnede Champions League-trofeet.